Museo Savonet

Museo Savonet ta un museo na Kòrsou, establesi den e edifisionan di e antiguo Plantashi Savonet, inkluso e lanthùis Savonet. E ta situá den Parke Nashonal di Sint Kristòfel den e parti nortwest di e isla, tambe konosí komo Bandabou. 

E museo a habri porta na 2013 i ta konta e historia di e besindario desde e promé Arawak te 2010, aña di e disolushon di Antia Hulandes. Inkluí den e linea di tempu ta e époka di sklabitut, e époka britániko (1807-1819) i e yegada di Shell na 1918. E museo ta esun mas kontemporáneo di Kòrsou; su ekshibishon ta kreá pa Felix de Rooy, artista visual, direktor di teatro i sine di Kòrsou. Algun artefakto di e kolekshon Brenneker-Juliana ta forma parti di e eksibishon.Dyonna Benett & Annemarie de Wildt, Museale meerstemmigheid op Curaçao den: Antilliaans erfgoed 2: nu en verder, Oostindie, G., & Stipriaan, A. van (red.) Universidat di Leiden (2021), pag.58-61.

E museo ta wòrdu manehá pa CARMABI.

 Plantashi Savonet 
Plantashi Savonet, fundá na 1662 riba inisiativa di Matthias Beck, tabata un di e plantashinan mas bieu i mas grandi riba e isla ku un superfisie di 1572 hèktar.«The rich history of the Savonet Plantation», Christoffelpark.org. Konsultá 9 di novèmber 2023. Aki tabata planta maishi, simia di dividivi i katuna. E bestianan di kría tabata produsí lechi i keshi; tambe tabatin produkshon di karbon i kalki.thumb|210px|left|Savonet na 1887 E edifisio prinsipal, den kual e museo ta establesí, a wòrdu konstruí entre 1662 i 1664 den estilo baroko di Kòrsou. Huntu ku e otro edifisionan el a wòrdu restourá den aña 2009 i 2010. 

 Mira tambe 
 Lista di museo na Kòrsou
 Lanthùis na Kòrsou

 Link eksterno 
 /Arkitektura Museo Savonet, Kòrsou, Atelier Argos

Kategoria:Museo na Kòrsou